ΓΡΑΠΤΗ ΕΡΩΤΗΣΗ E-3292/02

υποβολή: Christos Folias (PPE-DE) προς την Επιτροπή

(20 Νοεμβρίου 2002)

Θέμα: Εισαγόμενα μεταχειρισμένα αυτοκίνητα στην Ελλάδα

Όπως είναι γνωστό, η Ελλάδα καταδικάστηκε από το Δικαστήριο της Ευρωπαϊκής Ένωσης (Υπόθεση 375/95) για παραβίαση από την ελληνική νομοθεσία του κοινοτικού δικαίου, όσον αφορά την καταβολή Ειδικού Τέλους Ταξινόμησης στα εισαγόμενα επιβατικά οχήματα που πληρούν τις προϋποθέσεις της Οδηγίας 94/12/ΕΕ(1). Η Ελλάδα, μέχρι σήμερα, δεν έχει εφαρμόσει την απόφαση του Δικαστηρίου της Ευρωπαϊκής Ένωσης.

Τι μέτρα όφειλε να έχει λάβει η Επιτροπή για την εφαρμογή της παραπάνω απόφασης· Γιατί μέχρι σήμερα η Επιτροπή δεν έχει λάβει τα απαραίτητα μέτρα και δεν έχει προβεί στις κατάλληλες και προβλεπόμενες ενέργειες·

Το άρθρο 228 παρ.2 της Συνθήκης πότε εφαρμόζεται·

(1) ΕΕ L 100 της 19.4.1994, σελ. 42.

Απάντηση του κ. Bolkestein εξ ονόματος της Επιτροπής

(14 Ιανουαρίου 2003)

Όπως αναφέρει το Αξιότιμο Μέλος του Κοινοβουλίου, η Ελλάδα καταδικάστηκε από το Δικαστήριο για παραβίαση από την ελληνική νομοθεσία του κοινοτικού δικαίου(1), όσον αφορά την επιβολή ειδικού τέλους κυκλοφορίας στα εισαγόμενα επιβατικά οχήματα που πληρούν τις προϋποθέσεις της οδηγίας 94/12/CE(2).

Η Ελλάδα δεν συμμορφώθηκε προς τη δικαστική απόφαση και συνεπώς απεστάλη όχληση βάσει του άρθρου 228 της Συνθήκης ΕΚ στις 31 Αυγούστου 1998. Στην απάντησή τους της 18ης Μαρτίου 1999, οι ελληνικές αρχές διαβίβασαν τον νέο νόμο αριθ.2682/1999 σχετικά με την φορολόγηση των οχημάτων.

Μετά από εξέταση του εν λόγω νόμου, η Επιτροπή διαπίστωσε ότι:

- οπολογισμός της φορολογητέας αξίας των μεταχειρισμένων επιβατικών οχημάτων τροποποιήθηκε, με την εισαγωγή κλίμακας σταδιακής κατ' αποκοπήν μείωσης της αξίας κατά ποσοστό που κυμαίνεται μεταξύ 14 % (επιβατικά οχήματα ηλικίας δύο ετών) και 67 % (επιβατικά οχήματα ηλικίας δέκα ετών και άνω)·

- καταργήθηκε η εξαίρεση των μεταχειρισμένων επιβατικών οχημάτων αντιρρυπαντικής τεχνολογίας από την εφαρμογή μειωμένου τέλους. Συνεπώς, εφαρμόζονται τέλη στα μεταχειρισμένα επιβατικά οχήματα αντιρρυπαντικής τεχνολογίας σύμφωνα με την κλίμακα που αντιστοιχεί στα τέλη που εφαρμόζονται σταδιακά στην Ελλάδα από το 1989. Η Επιτροπή θεώρησε ότι δεδομένου ότι η κλίμακα μείωσης της αξίας σταματά στα δέκα έτη ηλικίας του οχήματος, ενώ η μείωση της αξίας δεν σταματά μετά τα δέκα έτη, η Ελλάδα συνέχισε να παραβιάζει τους κανόνες του άρθρου 90 της Συνθήκης ΕΚ.

Η Επιτροπή απέστειλε αιτιολογημένη γνωμοδότηση σχετικά με το δεύτερο σημείο, στις 18 Σεπτεμβρίου 2000. Η Ελλάδα απάντησε στις 17 Απριλίου 2001.

Μετά από εξέταση, η Επιτροπή διαπίστωσε ότι:

- όσον αφορά τονπολογισμό της μείωσης της αξίας των μεταχειρισμένων οχημάτων, ότι το σύστημα πρέπει να αναθεωρηθείπό το φως της δικαστικής απόφασης Gomes Valente(3). Παρ' όλο που ο νόμος αριθ. 2892/2001 αναθεωρεί τους συντελεστές μείωσης της αξίας, το νέο καθεστώς φορολόγησης διαφέρει σημαντικά από το καθεστώς που επέκρινε το Δικαστήριο. Κρίθηκε απαραίτητο να αρχίσει νέα διαδικασία κατά της παραβίασης. Απεστάλη νέα όχληση βάσει του άρθρου 226 της Συνθήκης ΕΚ στις 26 Απριλίου 2002·

- όσον αφορά την εξαίρεση των εισαγόμενων μεταχειρισμένων οχημάτων αντιρρυπαντικής τεχνολογίας, που εισάγονται με μειωμένο ειδικό φόρο κατανάλωσης που εφαρμόζεται στα οχήματα αυτού του τύπου, από την 1η Ιανουαρίου 2001 η Ελλάδα αύξησε (σχεδόν διπλασίασε) τα τέλη για τα μεταχειρισμένα οχήματα που τέθηκαν για πρώτη φορά σε κυκλοφορία (ως καινούργια αυτοκίνητα) το 1996 και έπειτα, θεωρώντας ότι τα εν λόγω οχήματα ρυπαίνουν τώρα περισσότερο λόγω της ηλικίας τους. Με το ίδιο επιχείρημα, διπλασίασε επίσης τα τέλη για τα παλαιότερα οχήματα, που ήδη φορολογούνταν σε διπλή κλίμακα. Η Επιτροπή απέστειλε, στις 26 Απριλίου 2002, συμπληρωματική όχληση βάσει του άρθρου 228 της Συνθήκης ΕΚ λόγω των νομοθετικών μεταβολών που σημειώθηκαν.

Οι ελληνικές αρχές απήντησαν στις 22 Αυγούστου 2002 συγχρόνως στην όχληση άρθρο 226 (υπολογισμός της φορολογητέας αξίας) και στην επιστολή συμπληρωματικής όχλησης άρθρο 228 (αντιρρυπαντική τεχνολογία).

Η Ελλάδα αναγνώρισε τηνποχρέωσή της να εφαρμόσει τις αποφάσεις του Δικαστηρίου. Οι αρχές πληροφόρησαν ότι οιπηρεσίες του Υπουργείου Οικονομικών, στο πλαίσιο της αναδιάρθρωσης και του εκσυγχρονισμού του φορολογικού συστήματος της χώρας, εξετάζουν επί του παρόντος την αναδιάρθρωση του φορολογικού καθεστώτος των αυτοκίνητων οχημάτων. Η διαδικασία αυτής της ευρείας φορολογικής μεταρρύθμισης έχει ήδη αρχίσει και αναμένεται ότι θα ληφθούν οι σχετικές αποφάσεις προσεχώς εν όψει της εκπόνησης κατάλληλων νομοθετικών διατάξεων που θαποβληθούν προς έγκριση στη Βουλή πριν την εφαρμογή τους.

Η Επιτροπή απέστειλε επιστολή στις ελληνικές αρχές στις 6 Νοεμβρίου 2002, με την οποία τους ζητά πληροφορίες σχετικά με την εξέλιξη της νομοθετικής διαδικασίας και ακριβές χρονοδιάγραμμα.

(1) Απόφαση C-375/95 της 23ης Οκτωβρίου 1997.

(2) Οδηγία 94/12/ΕΚ του Κοινοβουλίου και του Συμβουλίου, της 23ης Μαρτίου 1994, περί των μέτρων που πρέπει να ληφθούν κατά ατμοσφαιρικής ρύπανσης από τις εκπομπές των οχημάτων με κινητήρα, και περί τροποποίησης της οδηγίας 70/220/ΕΟΚ, ΕΕ L 100 της 19.4.1994.

(3) Apfash C-393/98 της 22 Φεβρουαρίου 2001.